Fick kry vroeë Kersgeskenk met dié geveg | Netwerk24
Deur Michael Green 14 November 2019 18:35
Kyk hoe kyk hulle vir mekaar! Tian Fick en Ruann Visser pak mekaar in Desember in Kaapstad. Foto: Facebook
Dis nog nie bekend presies waar Visser en Fick mekaar op 14 Desember gaan pak nie, maar dit gaan wel in Kaapstad wees.
Dit sal die tweede keer wees dat Visser sy titel, wat hy in Februarie 2016 by Osborne Machimana afgeneem het, sal verdedig.
Visser het die titel die eerste keer in Junie vanjaar verdedig toe hy Justice Siliga met 'n tegniese uitklophou in die eerste ronde verwoes het.
Fick het vroeër vanjaar op Facebook aangedui dat hy nog net tot die einde van die jaar gaan boks voor hy gaan uittree en na Dubai verhuis.
In 'n onderhoud in 2018 het hy aan SA Boxing Talk gesê Visser is langer en vinniger as hy, maar hy dink hy is taaier as die kampioen.
Die onoorwonne Fick is reeds 35 jaar oud, maar het nog net agt beroepsgevegte – waar van hy vyf met uitklophoue gewen het – agter die blad.
In sy laaste geveg het hy 'n oorgewig Wikus Ludeke in Augustus met 'n tegniese uitklophou in die eerste ronde verslaan.